રાજકોટ શહેરમાં રાજ્ય કક્ષાની પ્રજાસતાક પર્વની ઉજવણીના ભાગરૂપે રાજકોટ શહેર આખું પોલીસ છાવણીમાં ફેરવાઈ ગયું છે ત્યારે આવતીકાલે રેસકોર્સ ગ્રાઉન્ડ ખાતે રાજ્યપાલના હસ્તે ધ્વજવંદન કરવામાં આવશે આ કાર્યક્રમ બાદ પોલીસ જવાનો દ્વારા બાઈક પિરામિડ સ્ટંટ, ડોગ અને હોર્સના રાઇડિંગ, તલવાર અને કસરતના દાવપેચ તથા વિવિધ શાળાના બાળકો દ્વારા દેશભક્તિના કાર્યક્રમો યોજવામાં આવશે આ તકે ગૃહમંત્રી પ્રદીપસિંહ જાડેજા, ડીજીપી શિવાનંદ ઝા સહિતના મહાનુભાવો ઉપસ્થિત રહેવાના હોય રાજકોટ શહેરના 787 અને અન્ય જિલ્લાના 514 સહીત 1301 જવાનોનો જડબેસલાક બંદોબસ્ત ગોઠવી દેવામાં આવ્યો છે